Ҡайраҡты йылғаһы буйлап үҙәктән ары китһәң, бер 300-400 метрҙан тауға барып төртөләһең. Түбән яҡҡа киткән тау һыртын Ағуй, уға ҡаршы ятҡанын Ҡайраҡты тауы тип йөрөтәләр. Бында Ҡайраҡты юлы РТС-тан килгән юлға барып тоташа. Артабан Ҡурғашлы ауылы яғына төшкән яланды Ялануй тип атайҙар, үр яҡҡа ыңғайлаһаң - Еләктүбә башы. Еләктүбә тауының ни өсөн шулай аталыуын исеме үк әйтеп тора: еләге күп булған өсөн. Элек бында турғай еләге түшәлеп ятып уңа торғайны.